તો આ બધાંમાં પોતાની ખોવાયેલી ધરી પરત મેળવવા હવાતિયાં મારતા કોમ્યુનિસ્ટ પક્ષને પણ આ આંદોલનમાં પોતાને નવો અવસર દેખાયો. અને આ આંદોલનમાં કૂદી પડ્યા. આંદોલનકારીઓને ભડકાવવા પ્રસારિત થતું હતું કે, આ યોજના એક ઉત્તર ભારતથી પ્રભાવિત યોજના છે. અને કેન્દ્ર સરકાર આ યોજનાને તામિલ લોકોના માથે મારી રહી છે. આમ કરી આ લોકો કેન્દ્ર સરકારને બદનામ કરવા માંગતા હતા. આંદોલનને ગતિ પકડતું જોઈ અભિનેતામાંથી નેતા બનેલા કમલ હસનને પણ આ આંદોલનમાં પોતાનું રાજનૈતિક ભવિષ્ય દેખાયું. આમ આ આંદોલન ધીરે ધીરે હિંસક પ લેતું ગયું અને તાજેતરમાં થયેલા પોલીસ ગોળીબારમાં કેટલાક લોકોએ પોતાના જીવ ખોયા. તમિલનાડુના મુખ્યમંત્રી કે. પલાનીસ્વામી કહે છે કે પોલીસને સ્વબચાવમાં ગોળીઓ છોડવી પડી છે અને આ હિંસા પાછળ અમારા રાજનૈતિક વિરોધીઓ અને સંગઠનનો હાથ છે. હિંસક આંદોલનને કારણે સંયંત્ર બંધ થતાં સંયંત્રના ઉત્પાદન પર આધાર રાખતા વ્યાપારીઓ અને ટ્રાન્સપોર્ટર માટે મુસીબત ઊભી કરી છે. તુતુકોડી, સ્ટીવડોર્સ એસોસિયેશનના ચિદમ્બરમ્ પોર્ટ પરના આ સંયત્રના એકમ જણાવે છે કે, સંયત્ર બંધ થતાં હજારો લોકોની રોજી રોટી પર અસર પડી છે. બીજાં અન્ય કેટલાક સંગઠનોએ પણ આ સંયત્ર બંધ કરવાનો વિરોધ કર્યો છે.